8200 Hastings Street, Bakersfield, CA 93311 (MLS # 21904124)
$328482 8200 Hastings Street, Bakersfield, CA
$1900 / mo. 8200 Hastings Street, Bakersfield, CA
CONTACT US ABOUT 8200 HASTINGS STREET
Listing provided by Sandy Garone, Coldwell Banker Preferred , REALTORS®. - Coffee Road office Rowers skiet pa voor dogter | Farm Murders
June 11, 2010, 4:21 pm
“Hy het die vuurwapen teen my keel gedruk en geskiet.” Mnr. Wally van Straa­ten vertel hoe rowers hom en sy gesin oorval het. Foto: Wayne Coetzee
’n 13-jarige meisie moes toekyk hoe ’n rower ’n vuurwapen teen haar pa se nek druk en die sneller trek.
Sedert die huisrooftog Saterdagaand in Elarduspark, in die ooste van Pretoria, kry Michanette van Straaten sielkundige behandeling.
Haar pa, mnr. Wally van Straaten (46), word in die Unitas-hospitaal in Centurion behandel. Hy kan nie sy linkerarm beweeg nie en kan net ’n vuis met sy linkerhand maak.
Dokters sal eers ná ses weke kan bepaal of die skade aan sy arm blywend is. Twee van sy ribbes is ook gebreek.
Slegs drie selfone is gebuit.
Mnr. Van Straaten het gister vertel hy het omstreeks 23:00 in die bed gaan klim terwyl sy vrou, Margie (43), kuiergaste afgesien het.
Hulle vermoed twee rowers het in dié tyd by die huis ingekom.
Een het ’n vuurwapen en die ander ’n skroewedraaier gehad.
Nadat mev. Van Straaten die mense afgesien het, het sy haar ma, mev. Patsy Pieters (78), wat onlangs ’n rug­operasie gehad het, in haar kamer gaan help.
“Ek weet nie wat gebeur het nie, want ek het geslaap,” het mnr. Van Straaten gesê.
“Margie het my vertel die rowers het met ’n vuurwapen teen my dogtertjie se keel by hulle in die kamer ingeloop. Dis nie mense wat sulke goed doen nie.
Hulle kon haar mos aan die hare getrek of aan die skouer gevat het, maar ’n vuurwapen teen die keel? Dit is barbaars.”
Die rowers het mev. Van Straaten gevra vir geld en waar die man van die huis is.
Hulle is toe met haar en haar dogter na mnr. Van Straaten se kamer waar hulle hom wakker gemaak het.
Die rowers het aan Michanette gesê om in die hoek te gaan staan.
“Ek het omgedraai, gekyk en toe weer teruggedraai,” het hy gesê.
“Toe ek terugdraai, besef ek daar is iemand anders (as mev. Van Straaten) in ons kamer. Ek het opgespring en die een met die vuurwapen gegryp. Hy het dit teen my keel gedruk en geskiet.
“Hulle het omgedraai en weggehardloop. Ek het hulle agternagesit, maar Margie het my aan die arm gegryp en die kamerdeur toegemaak. My kind het alles gesien.”
Mev. Van Straaten het ’n handdoek teen haar man se keel gedruk waarna hulle na die Kloof-hospitaal gery het.
“Ek kan niks van die skietery onthou nie. Ek kan onthou ek het gaan slaap.
“Die volgende wat ek onthou, is waar ek in die bakkie sit met ’n handdoek teen my keel en Margie wat sê ek moet vashou. Dis toe wat my arm lam geword het,” het hy gesê.
“Die ergste is dat hulle ’n vuurwapen teen my kind se keel gedruk het.”
Mnr. Van Straaten is later na die Unitas-hospitaal oorgeplaas.
Me. Aveline Hardaker, polisiewoordvoerder, het bevestig ’n gewapende rooftog word ondersoek.